stanford-oval/wikipedia huggingface dataset:
Doc Hudson

| Doc Hudson |
| --- | --- |

Näyttelijä(t):  Englanniksi: Paul Newman Suomeksi: Aarno Sulkanen (Autot) Tom Wentzel (Autot 3)
Ensi- esiintyminen:  Autot (2006)
Henkilötiedot
Oikea nimi:  Hudson Hornet
Status:  Kuollut
Ammatti:  ammattikilpa-auto (ennen), lääkäri
Sukupuoli:  Mies
Asuinpaikka:  Syylari City
Kuolinsyy:  Tuntematon
Suhteet
Tutut:  Salama McQueen, Salli Carrera, Martti, Smokey (mentori), Make, Jasu Juntti, Kunkku, Syylari Cityn asukkaat
Infobox OKNimi-testi OK: 
Doc Hudson (myös Hudson Hornet) oli Autot-elokuvasarjassa esiintyvä hahmo. Aikoinaan hän ajoi kilpa-ajoja ja voitti useita kilpailuja, mutta sitten onnettomuuden jälkeen katosi 50 vuodeksi. Hän kuoli ensimmäisen ja toisen elokuvan välissä. Hän oli 1951 Hudson Hornet.
Esiintymiset > Autot

Ensimmäisessä elokuvassa Salama päätyy Syylari Cityyn, jonka tien vahingossa rikkoo. Hän ei ensin tunnista Docia, mutta myöhemmin löytää tämän Piston Cupit. Doc kertoo, että viimeisessä kilpailussaan joutui kolariin. Kun hän oli toipunut, hänet oltiin korvattu toisella, vaikka hänellä olisi ollut vielä antaa paljon. Hän lähti ja katosi 50 vuodeksi. Myöhemmin Doc alkaa opettamaan Salamaa ja toimimaan hänen tallipäällikkönään.
Esiintymiset > Autot 2

Doc kuolee ensimmäisen ja toisen elokuvan välissä tuntemattomasta syystä. Toisessa elokuvassa hänen kunniakseen on omistettu Piston Cup, jonka Salama McQueen voittaa.
Esiintymiset > Autot 3

Kolmannessa elokuvassa Doc nähdään takaumissa hänen oppi-isänsä Smokeyn muistellessa häntä hänen kilpa-autourallaan.
ESTJ

ESTJ on yksi Myers-Briggs-tyyppi-indikaattorin määrittelemistä 16:sta persoonallisuustyypistä, joka on indikaattorin mukaan ekstrovertti (E), tosiasiallinen (S), ajatteleva (T) ja järjestelmällinen (J). Tyypillisimmillään tähän tyyppiin kuuluvat toimeenpanijat, esimerkiksi sotilasjohtajat. ESTJ:ä voidaan luonnehtia myös tosiasioihin nojautuvaksi käytännölliseksi organisoijaksi. Toinen ulospäin suuntautunut ajattelijatyyppi on ENTJ.
Ulospäinsuuntautuneina (E; Extrovert) ESTJ-persoonallisuustyypin henkilöt suuntautuvat ulospäin ja toisaalta saavat energiaa ulkopuolisista suhteistaan. Heille mielekäs viestintämuoto on sanallinen, keskustelu. He työstävät omia ajatuksiaan pidemmälle keskustelemalla sekä ovat kiinnostuneita monista asioista. He ovat sosiaalisisesti tunteikkaita ja aloitekykyisiä työ- ja yksityiselämässään.
Havaitsijoina (S; Sensing) he suuntautuvat tämänhetkisiin tosiasioihin, ovat asiakeskeisiä ja konkreettisia. He keskittyvät tämänhetkisiin tosiasioihin ja muistavat myös yksityiskohdat. Johtopäätöksiin he tulevat vasta huolellisen ja perusteellisen harkinnan jälkeen. Ideoita ja teorioita he ymmärtävät käytännön toteutuksen kautta.
Ajattelijoina (T; Thinking) he keskittyvät päätösten seurauksiin ja irrottavat mielellään itsensä henkisesti tilanteesta kyetäkseen arvioimaan asioita objektiivisesti. He saavat energiaa siitä, että kykenevät arvioimalla ja erittelemällä löytämään ratkaisun. Heidän tavoitteenaan on löytää mahdollisimman moneen tapaukseen sopiva ratkaisumalli.
Järjestelmällisinä (J; Judging) he käyttävät päättelyään työstääkseen ulkopuolista ympäristöä sekä etsivät tapaa säännellä ja johtaa sitä. Suunnitelmissa pitäytyminen ja aikataulu ovat heille tärkeitä ja he pitävät aikaansaamisesta.  [lähde? ]
| MBTI | SF | SF | ST | ST | NF | NF | NT | NT | Yhteensä |
| --- | --- | --- | --- | --- | --- | --- | --- | --- | --- |
| IJ | ISFJ | 13.8% | ISTJ | 11.6% | INFJ | 1.5% | INTJ | 2.1% | 29.0% |
| EJ | ESFJ | 12.3% | ESTJ | 8.7% | ENFJ | 2.4% | ENTJ | 1.8% | 25.2% |
| EP | ESFP | 8.5% | ESTP | 4.3% | ENFP | 8.1% | ENTP | 3.2% | 24.1% |
| IP | ISFP | 8.8% | ISTP | 5.4% | INFP | 4.4% | INTP | 3.3% | 21.9% |
| Yhteensä | 43.4% | 43.4% | 30.0% | 30.0% | 16.4% | 16.4% | 10.4% | 10.4% |  |
Devil May Cry

| Devil May Cry |
| --- | --- |

Kehittäjä:  Capcom
Julkaisija:  Capcom
Suunnittelija:  Hideki Kamiya
Lajityyppi:  toimintapeli
Alusta:  PlayStation 2, PlayStation 3, PlayStation 4, Windows, Xbox 360, Xbox One
Ensijulkaisu:  Devil May Cry (2001)
Viimeisin julkaisu:  Devil May Cry 5 (2019)
Aiheesta muualla
MobyGames
Lisää peliartikkeleitaVideopelien teemasivulla
Devil May Cry on Capcomin kehittämä ja julkaisema toimintapelien sarja.
Hahmot

Sarjan merkittäviä hahmoja:
Dante: sarjan päähenkilö, demonien metsästäjä, Spardan poika
Nero: yksi sarjan pelattavista henkilöistä
Vergil: puolidemoni ja Danten kaksoisveli
Sparda: Danten ja Vergilin isä
Trish: Demoni sekä Danten liittolainen
Pelit

Devil May Cry (2001), PlayStation 2
Devil May Cry 2 (2003), PlayStation 2
Devil May Cry 3: Dante's Awakening (2005), PlayStation 2
Devil May Cry 4 (2008), PlayStation 3, Windows, Xbox 360
Devil May Cry HD Collection (2012), Playstation 3, Playstation 4, Xbox 360, Xbox One, Windows
DmC: Devil May Cry (2013), PlayStation 3, Windows, Xbox 360
Devil May Cry 5 (2019), PlayStation 4, Windows, Xbox One
Kehitys

Pelisarjan suunnittelija Hideki Kamiya sai pelimekaniikkaan idean Onimusha: Warlordsin bugista, joka mahdollisti vastustajan pitämisen ilmassa.
Muu media

Pelisarjasta on tehty muun muassa anime, manga ja light novel -kirjoja.
Combichrist on julkaissut DmC: Devil May Cry soundtrack-albumin nimeltä No Redemption.
Aiheesta muualla

Sarja MobyGamesissä (englanniksi)
Devil May Cry VGMdb-sivustolla (englanniksi)
Neron patsas Devil May Cry -sarjasta, jota käytettiin Devil May Cry 5:n mainostamiseen.
Drangiana

Drangiana (muinaispersiaksi Zranka) oli maakunta muinaisessa Persiassa. Nyt se on osa Afganistania, Irania ja Pakistania. Drangianassa asui antiikin aikana persialainen heimo, joita kreikkalaiset kutsuivat drangianalaisiksi. Aluksi Drangiana joutui Meedian vallan alle, mutta 500-luvulla eaa. Kyyros Suuri liitti sen Persian valtakuntaan. Vuonna 330 eaa. Aleksanteri Suuri valtasi alueen.
Cory Conacher

| Cory Conacher |
| --- | --- |

Henkilötiedot
Syntynyt: 14. joulukuuta 1989 (ikä 34) Burlington, ON, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  175 cm
Paino:  82 kg
Seura
Seura:  Carolina Hurricanes
Sarja:  NHL
Pelaajaura
Pääsarjaura:  2013–
Aik. seurat:  Rochester Americans (AHL) Cincinnati Cyclones (ECHL) Milwaukee Admirals (AHL) Norfolk Admirals (AHL) Syracuse Crunch (AHL) Tampa Bay Lightning (NHL) Ottawa Senators (NHL) Buffalo Sabres (NHL) New York Islanders (NHL) Bridgeport Sound Tigers (AHL) Utica Comets (AHL) SC Bern (NLA) Lausanne HC (NLA) HC Ambrì-Piotta (NLA) Belleville Senators (AHL) Charlotte Checkers (AHL) Chicago Wolves (AHL)
Cory Conacher (s. 14. joulukuuta 1989 Burlington, Ontario, Kanada) on kanadalainen jääkiekkoilija, joka pelaa koeajalla NHL-seura Carolina Hurricanesissa.
Pelityyli

Varsin pienikokoisen Conacherin vahvuuksiin kuuluvat hyökkäyspään pelaaminen, pelinrakentaminen, nopeus ja kulmapelaaminen. Häneltä löytyy myös jonkin verran ärhäkkyyttä. Conacherin heikkouksiin kuuluvat pieni koko ja puolustuspään pelaaminen.
Muuta

Conacherin pikkuveli Shane pelaa OJHL-liigaa Burlington Cougarsissa. Lisäksi Hockey Hall of Famen jäsenet Charlie, Roy ja Lionel Conacher ovat kaukaista sukua hänelle.
Aiheesta muualla

Kuvia tai muita tiedostoja aiheesta Cory Conacher Wikimedia Commonsissa
Drancy

| Drancy |
| --- | --- |
 Kaupungintalo
 vaakuna
 Drancy Pariisin alueen kartalla
Valtio:  Ranska
Alue:  Île-de-France
Departementti:  Seine-Saint-Denis
Arrondissementti:  Le Raincy
Pinta-ala:  
 – Kokonaispinta-ala:  7,76 km²
Väkiluku (2020 (arvio)):  71 276
 – Väestötiheys:  9 185 as./km²
Infobox OKVirheellinen NIMI-arvo: 
Drancy on noin 71 000 asukkaan kunta Pariisin suurkaupunkialueen koillisosassa Île-de-Francessa, Ranskassa.
Drancyssä toimi natsivallan aikana kokoamisleiri, josta juutalaisia lähetettiin keskitysleireille. Sen paikalla on nyt muistomerkki ja museo.
Drancy oli keskiajalla pieni kylä. Sen kaupungistuminen alkoi rautatieverkon rakentamisen myötä. Kaupungissa on kolme 1930-luvun alussa rakennettua kirkkoa. Kaksi keskustan asuinaluetta on tehty rautatietyöntekijöiden asuinalueeksi, toinen niistä on rakennettu puutarhakaupungin aatteiden mukaan.
Dizin

Dizin Hiihtokeskus, Alborzin vuoret, Teheran, Iran.
Dizin (pers. ‏دیزین‎) on Iranin suurin hiihtokeskus. Se sijaitsee Alborzin vuoristossa, noin 70 km päästä Teheranista pohjoiseen. Se perustettiin 1960-luvulla Mohammad Reza Pahlavin hallinta-aikakaudella.
Dizin on Iranin ensimmäinen hiihto- ja talviurheilukeskus, jonka kansainvälinen hiihtoliitto on virallisesti tunnustanut ja on saanut hallinnoida virallisia ja kansainvälisiä kilpailuja.
Dizinin hiihtokausi on avoinna joulukuusta toukokuuhun, sillä se sijaitsee korkealla. Korkein hiihtohissi saavuttaa 3 600 metrin  joten se on yksi maailman 40. korkeimmasta hiihtokeskuksesta.
Hiihtokeskus

Lomakeskusta hallinnoi nykyään Raika, joka on Mr. Hamidreza Taftehin omistama yritys.
Dizin hiihtopalveluihin kuuluvat hotellit, mökit, ravintolat, huvilat ja yksityiset huoneistot. Hiihtokeskus majoittaa joka vuosi tuhansia ihmisiä. Muihin tiloihin kuuluvat tiloja tenniskentät, vuorikiipeilypaikat sekä maastopyörily. Tarjolla on myös hiihtokoulutusta.
Lomakeskus on avoinna ympäri vuoden ja tarjoaa erilaisia aktiviteetteja sekä talvella että kesällä.
Hiihtoalue

Hiihtoalueeseen kuuluu neljä gondolihissiä, kolme tuolihissiä sekä yhdeksän ankkurihissiä.
Dizinin lumen laatu on loistava ja monien eurooppalaisten ja Kalliovuorten lumialueiden kilpailija.
Aiheesta muualla

Kuvia tai muita tiedostoja aiheesta Dizin Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dizin
Käännös suomeksi
Delray Beach

| Delray Beach |
| --- | --- |

 Koordinaatit: 26°27′33″N, 80°4′59″W 
Valtio:  Yhdysvallat
Osavaltio:  Florida
Piirikunta:  Palm Beach
Hallinto:  
 – Pormestari:  Nelson S. McDuffie
Pinta-ala:  
 – Kokonaispinta-ala:  41,2 km²
 – Josta vettä:  1,4 km² 
Korkeus:  5 m
Väkiluku (2009):  64 691
 – Väestötiheys:  1 507,9 as./km²
Aikavyöhyke:  UTC-5 (UTC -4)
 
 http://www.mydelraybeach.com/ 
Infobox OKVirheellinen NIMI-arvo: 
Entinen koulu, nykyinen museo Delray Beachissä
Delray Beach on kaupunki Floridan osavaltiossa Yhdysvalloissa. Kaupunki sijaitsee Palm Beachin piirikunnassa. Delray Beachissa on asukkaita 64 691 (2009). Kaupungin pormestarina toimii Nelson S. "Woodie" McDuffie.
Kaupungissa järjestetään vuosittain Delray Beach International Tennis Championships -tennisturnaus.
Aiheesta muualla

Kuvia tai muita tiedostoja aiheesta Delray Beach Wikimedia Commonsissa
Kaupungin kotisivut (Arkistoitu – Internet Archive)
Draper

| Draper |
| --- | --- |
 Draper
 Koordinaatit: 56°40′23.2″N, 111°14′55.54″W 
Valtio:   Kanada
Provinssi:  Alberta
Kunta:  Wood Buffalo
Hallinto:  
 – Asutustyyppi:  Taajama
 – Hallinnon tyyppi:  Wood Buffalon kunnanvaltuusto
Väkiluku (2008):  267
Aikavyöhyke:  UTC-7
 – Kesäaika:  UTC-6
Suuntanumero(t):  780
 
 Wood Buffalon kunnan sivut 
Infobox OKVirheellinen NIMI-arvo: 
Draper on 267 asukkaan (2008) nukkumalähiö Kanadassa, Albertan provinssissa, Wood Buffalon kunnassa. Draper sijaitsee noin kahdeksan kilometriä kaakkoon Fort McMurraystä, Clearwaterjoen varrella.
Asuinalue on nimetty Thomas Draperin mukaan. Draper perusti vuonna 1922 alueelle McMurray Asphaltum & Oil Company -yhtiön. Fort McMurrayhyn johtava rautatie kulki aikaisemmin alueen läpi, mutta rautatieliikenne on sittemmin lakkautettu ja kiskot poistettu. Suurin osa asukkaista asuu joen etelärannalla, mutta pohjoisrannalla on joitakin asuntoja, ja niiden asukkaiden täytyy ylittää joki kesäisin veneellä ja talvisin jäätä pitkin.
Delphini (Harry Potter)

Delphini (tunnetaan paremmin lempinimellä Delfi (engl. Delphi)) on kuvitteellinen hahmo J. K. Rowlingin Harry Potter ja kirottu lapsi -näytelmässä. Häntä esittää näytelmässä Esther Smith.
Donchery

| Donchery |
| --- | --- |

 vaakuna
 Donchery
 Koordinaatit: 49°41′50″N, 4°52′31″E 
Valtio:  Ranska
Alue:  Grand Est
Departementti:  Ardennes
Arrondissementti:  Sedan
Pinta-ala:  
 – Kokonaispinta-ala:  27,4 km²
Väkiluku (2019):  2 018 
 – Väestötiheys:  73 as./km²
Kunnan numero:  08142
Infobox OKVirheellinen NIMI-arvo: 
Donchery on kunta Pohjois-Ranskassa Ardennesin departementissa Grand Estin alueella. Se sijaitsee Meusejoen varrella, noin 5 kilometriä Sedanin kaupungista länteen.
Vuonna 1870 käydyn Saksan–Ranskan sodan ratkaiseva taistelu oli Sedanin taistelu 1. syyskuuta 1870. Seuraavana päivänä 2. syyskuuta Napoleon III ja Otto von Bismarck tapasivat Doncheryssa kutojan talon pihassa sopimassa Ranskan antautumisesta.
1100-1600-luvuilla rakennettu Saint-Onésimen kirkko on yksi alueen tärkeimmistä  goottilaisista rakennuksista. Kirkko nimettiin historialliseksi muistomerkiksi vuonna 1911.
Tunnettuja kuntalaisia

Joël Muller (s. 1952), jalkapalloilija ja valmentaja
Kutojan talo
Napoleon III ja Bismarck Sedanin taistelun jälkeen. Wilhelm Camphausenin maalaus
Saint-Onésimen kirkko
Aiheesta muualla

Kuvia tai muita tiedostoja aiheesta Donchery Wikimedia Commonsissa
Eckhardt

Eckhardt on muun muassa seuraavien henkilöiden sukunimi:
Albert Eckhardt (s. 1994), suomalainen golfaaja
Greg Eckhardt (s. 1989), yhdysvaltalainen jalkapalloilija
Johnny Eck, oik. John Eckhardt Jr. (1911–1991), yhdysvaltalainen sirkusesiintyjä
Sophie-Carmen Eckhardt-Gramatté (1899–1974), venäläissyntyinen kanadalainen säveltäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Eckes-Granini

| Eckes-Granini Group GmbH |
| --- | --- |

Tunnuslause:  the best of fruit
Perustettu:  1994
Toimiala:  elintarviketeollisuus
Tytäryhtiöt:  Useita, esim. Eckes-Granini Finland
Kotisivu:  Englanninkieliset Eckes-Graninin sivut
Infobox OKVirheellinen NIMI-arvo: 
Eckes-Granini Group GmbH on saksalainen elintarvikeyritys. Yritys perustettiin 1994. Yritys syntyi Eckes AG:n ostaessa Melitta Groupilta Granini-brändin. Eckes-Graninilla on tytäryhtiöitä 12 eri Euroopan maassa, sekä se vie tuotteita 80 eri maahan.
Entinen turkulaisyritys Marli on nyt osa konsernia ja toimii nimellä Eckes-Granini Finland.
Eagle tuulivoima

| Eagle tuulivoima Oy |
| --- | --- |
Yritysmuoto:  osakeyhtiö
Perustettu:  maaliskuussa 2008
Lakkautettu:  8. huhtikuuta 2014 
Toimitusjohtaja:  Juha Siitonen
Avainhenkilöt:  markkinointijohtaja Miamari Siitonen
Kotipaikka:  Lahti
Toimiala:  energiatuotannon laitteita, sähkömoottoreita ja generaattoreita
Kotisivu:  eagle.fi
Huomioitavaa:  toiminta päättynyt
Infobox OKVirheellinen NIMI-arvo: 
Eagle tuulivoima Oy oli Suomessa toiminut tuuliturbiineja valmistava ja markkinoiva yritys. Se valmisti 2 kW:n, 5 kW:n, 10 kW:n ja 20 kW:n tehoilla toimivia tuuliturbiineja ja -voimaloita. Yhtiö syntyi Lahden tiede- ja yrityspuiston yrityshautomossa. Vuonna 2008 perustettu yritys asetettiin konkurssiin vuonna 2012.
Yhtiön valmistamia pienvoimaloita voidaan joko kytkeä verkkoon tai käyttää verkosta irrallisina, akkua lataavina off-grid-laitteina. Tuuliturbiinien roottorien lavat tehdään lahtelaisessa yrityksessä kehitetystä hyptoniitista, joka on hiilinanoputkista ja hartsista kemiallisesti yhdistämällä valmistettu supervahva materiaali. Koska hiilinanoputki on noin 100 kertaa niin vahvaa kuin teräs, hyptoniitistä valmistetut lavat ovat puolta kevyempiä ja paljon kestävämpiä kuin lasikuidusta valmistetut.selvennä Keveyden ansiosta roottorin lavat voidaan tehdä pidemmiksi, jolloin niiden pyyhkäisypinta-ala ja samalla teho kasvaa. Rakenteen ansiosta pienvoimaloilla voidaan tuottaa tuulivoimaa myös sisämaassa, vaikka tuulen nopeus olisi vain 2 m/s.
Yhtiö kehitti myös kevyen roottorin pyörittämäksi soveltuvan matalakierroksisen generaattorin, sillä markkinoilta ei löytynyt sopivaa valmiina. Generaattori on suoravetoinen, ja sen tuottaman äänen voimakkuus on alle 40 db. Generaattorien valmistuksen hoitaa lappeenrantalainen alihankkija.
Yhtiölle valmistui vuoden 2010 alkupuolella Kouvolaan kokoonpanotehdas, jonka kapasiteetin arvioitiin nousevan kolmeen tuhanteen pienvoimalaan vuodessa. Yhtiöllä oli Intiassa tytäryhtiö Eagle Windpower India Pvt. Ltd., jolla se pyrkii Intian nopeasti laajeneville markkinoille.
Suomen Teknologiakeskusten Liitto TEKEL valitsi yrityksen perustamisvuonnaan 2008 vuoden hautomoyritykseksi.
Yhtiö yritti hakeutua 23.2.2011 yrityssaneeraukseen. Saneerauksen selvitysmies Jonni Mäkinen selvitystyönsä tuloksena, että saneerausmenettely keskeytetään välittömästi, koska saneerausohjelman aikaansaamiselle tai vahvistamiselle ei ole edellytyksiä. Hän totesi selvityksessään muun muassa, että suurimmat velkojat vastustivat saneerausmenettelyä. Käräjäoikeus määräsi 17.6.2011 saneerausmenettelyn keskeytettäväksi. Yhtiö asetettiin konkurssiin kesällä 2012.
Aiheesta muualla

Eagle tuulivoima Oy:n Internet-sivut
Doug Harvey

| Stanley Cup  |
| --- | --- | --- |
|  | Montréal Canadiens | 1953  |
|  | Montréal Canadiens | 1956  |
|  | Montréal Canadiens | 1957  |
|  | Montréal Canadiens | 1958  |
|  | Montréal Canadiens | 1959  |
|  | Montréal Canadiens | 1960  |
Douglas Paul Harvey (19. joulukuuta 1924 Montreal, Québec, Kanada – 26. joulukuuta 1989) oli jääkiekkoilija ja National Hockey Leaguen (NHL) tähtipuolustaja.
Hänen NHL-tilastonsa runkosarjassa käsittävät 1113 ottelua, 88 maalia, 452 syöttöä ja 540 tehopistettä sekä 1216 jäähyminuuttia. Pudotuspeleissä Harveyn saldoksi muodostui 137 ottelua, 8 maalia, 64 syöttöä, 72 tehopistettä ja 152 jäähyminuuttia.
Harvey tunnettiin erityisesti siitä, ettei pyrkinyt keräämään tehopisteitä niin kuin muut kenttäpelaajat vaan hoiti puolustamisen, mikä kuului hänelle.
Saavutuksia ja palkintoja

10 kertaa NHL:n ykköstähdistössä ja kerran NHL:n kakkostähdistössä
seitsemän James Norris Memorial Trophy -palkintoa (NHL:n paras puolustaja) 1955, 1956, 1957, 1958, 1960, 1961, 1962
Montreal Canadiensin kapteeni 1960–61
Montreal Canadiens jäädytti pelinumeron 2 26. lokakuuta 1985
1998 sijalla 6 The Hockey News' -lehden 100 suurimman ammattilaiskiekkoilijan listalla
2000 hänen kuvansa koristi kanadalaista postimerkkiä
Kirjallisuus

William Brown:Doug: The Doug Harvey Story (2002) [esipuhe: Jean Béliveau]
| 0 | 1 | 2 |
| --- | --- | --- |
| Edeltäjä: Red Kelly Tom Johnson | James Norris Memorial Trophyn voittaja 1955, 1956, 1957, 1958 1960, 1961, 1962 | Seuraaja: Tom Johnson Pierre Pilote |
Doualan kansainvälinen lentoasema

Doualan kansainvälinen lentoasema (IATA: DLA, ICAO: FKKD) on kansainvälinen lentoasema Kamerunissa. Se sijaitsee 10 kilometrin päässä Doualan kaupungista.
Doualan lentokentällä on yksi kiitotie, jonka pituus on 2 853 metriä.
Lentoyhtiöt ja kohteet

Afriqiyah Airways
Air France
Air Gabon
Cameroon Airlines
Ethiopian Airlines
Kenya Airways
SN Brussels Airlines
Swiss International Airlines
Toumai Air Chad
Aiheesta muualla

Wikimedia Commonsissa on kuvia tai muita tiedostoja aiheesta .
Perustietoja (Arkistoitu – Internet Archive) (englanniksi)
Ektenia

Ektenia (kreikaksi ekténia eli verkkaisuus) on ortodoksisessa jumalanpalveluksissa vuorolukuna lausuttava rukoussarja, joka koostuu lyhyistä anomuksista. Anomusten välillä lauletaan rukous "Herra armahda" tai "Anna Herra". Ektenian anomukset lausuu yleensä diakoni. Ajatuksena on että seurakunta rukoilee yhdessä esilukijan - papin tai diakonin - lausumin sanoin.
Liturgian, ehtoollisjumalanpalveluksen alussa oleva suuri ektenia muistuttaa etäisesti läntisten kirkkojen messun Kyrie-osaa joka on itse asiassa jäänne kirkon alkuaikojen yhteisestä esirukouksesta, josta Kyrie-hymnissä on jäljellä vain seurakunnan laulettavaksi tai sanottavaksi tarkoitettu akklamaatio; Kyrie, eleison.
Suuren eli Rauhan ektenian ohella on olemassa useita muitakin: pieni ektenia, hartauden ektenia, anomusektenia ja litanian ektenia. Suuren ektenian lisänimi tulee siitä, että sen ensimmäisessä osiossa rukoillaan rauhaa korkeudesta ja sieluille pelastusta. Toisessa osiossa rukoillaan rauhaa koko maailmalle.
Edward Pierson Ramsay

Edward Pierson Ramsay.
Edward Pierson Ramsay (3. joulukuuta 1842 Dobroyd Estate, Long Cove, Sydney – 16. joulukuuta 1916 Sydney) oli australialainen eläintieteilijä ja lintutieteilijä.
Hänen isänsä oli tohtori David Ramsay, äitinsä Sarah Ann Lord. Hän opiskeli St Mark's Collegiate Schoolissa, The King's Schoolissa, Parramattassa. Hän opiskeli lääketiedettä Sydneyn yliopistossa 1863–1865, mutta ei suorittanut loppuun opintojaan. Vaikka hän ei koskaan suorittanut oppiarvoa eläintieteissä, hän oli hyvin perillä luonnonhistoriasta ja julkaisi useita tutkielmia.
1863 hän oli Entomological Society of New South Walesin taloudenhoitaja. 1865 hän toimitti tutkielman "Oology of Australia" Philosophical Societylle, ja kun em. seura yhdistettiin Royal Society of New South Walesiin, hän sai vapaajäsenyyden seuran hyväksi tekemästään työstä.
1868 Ramsay perusti veljiensä kanssa sokeriruokoplantaasin Queenslandiin, mutta se ei ollut menestys. Hän oli yksi Linnean Society of New South Walesin perustajista 1874 ja sen neuvoston jäsen vuoteen 1892 saakka. Hänestä tuli ensimmäinen Australiassa syntynyt Australian Museumin intendentti ja hän keräsi laajan kokoelman kansallisia aseita, pukuja, aterimia ja koruja kuvaamaan Polynesian ja Australian etnologiaa. Hän lisäsi kokoelmiin 17 600 lintua. Hän julkaisi yli 30 kaloja käsittelevää kirjoitusta. 1876–1894 hän julkaisi neliosaisen Catalogue of the Australian Birds. Terveydellisistä syistä johtuen hän joutui luopumaan virastaan 1894.
1883 Ramsay matkusti Lontooseen Kansainvälisille kalavesimessuille. Siellä hän tapasi Francis Dayn, joka oli kerännyt kaloja useita vuosikymmeniä Etelä-Aasiassa. Ramsay hankki osan Dayn kokoelmasta, muun muassa 150 Dayn nimeämää lajia.
Eläkkeelle jäätyään hän palveli Australian museota konsultoivana ornitologina vuoteen 1909.
7. marraskuuta 1876 hän meni naimisiin Ellen Eliza Foxin kanssa. Heille syntyi 4 tytärtä ja 2 poikaa, joista John Simeon Piersonista tuli kuuluisa lintuvalokuvaaja.
Ramsay nimesi linnuista muun muassa tiheikkölaulajan ja punakurkkulurikin.
Ektoplasma

Ektoplasma tarkoittaa seuraavia asioita:
ektoplasma, väitetty aine, joka saa aikaan henkimaailman materialisoitumisen
soluliman uloin kerros
Slime-lelun versio, jota myytiin Haamujengi-elokuvan maineella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ektoplasma”, voi hakea sivunnimihaulla, laajalla sivunnimihaulla tai tekstihaulla.
Drangedalin kirkko

| Drangedalin kirkko Drangedal kirke |
| --- | --- |

Sijainti:  Drangedal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1775
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Drangedalin kirkko (norj. Drangedal kirke) on Drangedalin kunnassa Telemarkin läänissä Norjassa sijaitseva puinen ristikirkko vuodelta 1775.
Aiheesta muualla

Kuvia tai muita tiedostoja aiheesta Drangedalin kirkko Wikimedia Commonsissa
Ektodermi

Ektodermi on yksi alkionkehityksen alussa määräytyvistä alkiokerroksista, joka sijaitsee alkiolevyssä endodermin ja mesodermin yläpuolella.
Ektodermista muodostuu muun muassa keskushermoston aihe eli hermostoputki, ääreishermoston aihe eli hermostopiena ja ihon orvaskesi. Myös mesodermi, eli keskikerros, indusoituu varhaisen ektodermin soluista.
Drance

Drance laskee Martignyn läpi.
Drance de Bagnesin yläjuoksua.
Drance de Bagnes laskee kapeaan Lac de Mauvoisin -patojärveen.
Drance (myös Dranse) on Lounais-Sveitsissä, Valais'n kantonissa virtaava Rhônen sivujoki, joka saa alkunsa Italian raja-alueelta. Drance laskee Rhôneen Martignyn kaupungin lähellä.
Drancen keskimääräinen virtaama vuonna 2010 oli 8 m³/s. Joen sadanta-alue on 672 km², josta jäätiköitä on 14 %. Alueen keskimääräinen korkeus on 2 245 m mpy.